Piet Kleine

Piet Kleine (s. 17. syyskuuta 1951) on alankomaalainen entinen pikaluistelija.

Kleinen uran parhaat vuodet ajoittuivat 1970-luvulle, jolloin hän lukeutui maailman pikaluistelijoiden kärkikaartiin. Vuonna 1973 hän sijoittui yleisluistelun MM-kisoissa pronssille. Hänen uransa paras vuosi oli 1976, jolloin hän voitti Innsbruckin olympialaisissa 10 000 metrillä kultaa ja 5 000 metrillä hopeaa sekä Heerenveenin MM-kilpailuissa maailmanmestaruuden. Vielä Lake Placidin 1980 olympialaisissa hän saavutti 10 000 metrillä hopeaa. Olympialaisissa hän sijoittui mitalisijojensa lisäksi kuudenneksi 1 500 metrillä vuonna 1976 ja 5 000 metrillä vuonna 1980 sekä 18:nneksi 1 000 metrillä vuonna 1976.

Lähteet

Aiheesta muualla 

Alankomaalaiset pikaluistelijat
Alankomaalaiset olympiavoittajat
Vuonna 1951 syntyneet
Elävät henkilöt